text: चंडीगढ़: ड्रग्स के दुष्चक्र पर लगाम लगाने के लिए पंजाब सरकार ने अहम फैसला किया है। सीएम अमरिंदर सिंह ने पुलिसकर्मियों समेत सभी सरकारी कर्मचारियों के लिए डोप टेस्ट अनिवार्य कर दिया है। पंजाब सरकार के आदेश के मुताबिक कर्मचारियों की नियुक्ति के समय और उसके बाद सेवाकाल के दौरान अलग अलग समय पर डोप टेस्ट अनिवार्य होगा। सीएम अमरिंदर सिंह ने इस संबंध में चीफ सेक्रेटरी को विस्तार से प्रक्रिया निर्धारण और अधिसूचना जारी करने के निर्देश दिए हैं।